વરસાદી રમતો એટલે કાગળની હોડી બનાવી તેને પાણીમાં તરવા મૂકવી. સાથે જ વરસતા વરસાદમાં છબછબિયાં કરીને તેની મજા લેવી. બસ, આટલું જ કરીને આ મોસમની મજા બાળપણમાં લેવાતી હોય છે. પણ જેમ જેમ યુવાની આવતી જાય તેમ તેમ વિચારોમાં ક્રાંતિ આવે અને સમય સાથે મોસમની મજા લેવાની રીત પણ બદલાઇ જાય. સામાન્ય રીતે વરસાદમાં રમતનાં મેદાન સૂનાં પડી જતાં હોય છે પણ કેટલીક રમતો એવી છે કે જેને રમવાની ખરી મજા તો માત્ર વરસાદમાં છે. જેના માટે ખેલાડીઓ ખાસ ટૂર્નામેન્ટનું આયોજન પણ કરે છે.